**Kirill Sergejevitš Kabanov** (ven. Кирилл Сергеевич Кабанов, s. 16. heinäkuuta 1992 Moskova, Venäjä) on venäläinen jääkiekkoilija, joka edustaa tanskalaista Aalborg Piratesia. Hänen vahvuuksiinsa kuuluu kiekollinen peli, hyökkäyspään pelaaminen, luistelu ja mailankäsittelytaidot. Kabanovin tulisi kuitenkin noudattaa enemmän joukkueensa pelitapaa ja pelata johdonmukaisemmin.

Kabanov oli ikäluokkansa lupaavimpia pelaajia ja suosikkeja ensimmäisen kierroksen varaukseksi NHL:n varaustilaisuuteen 2010, mutta asenne, ongelmat ja kurinpidolliset seikat pudottivat hänen kurssiaan. Kabanovilla oli ongelmia varsinkin KHL:n ja Venäjän maajoukkueen kanssa, mutta heinäkuussa 2011 hän pyysi julkisesti anteeksi venäläiskannattajilta.

Ura
---

### Seuraura

Kabanov teki jo 15-vuotiaana viisivuotisen sopimuksen Venäjän superliigassa pelanneen Spartak Moskovan kanssa, joka sisälsi option NHL:ään siirtymisestä. Seuraavalla kaudella 2008–2009 hän debytoi Superliigan tilalle perustetussa KHL:ssä ollen liigan kaikkien aikojen nuorin pelaaja. Kabanov pelasi Spartakissa kuusi runkosarja- ja neljä playoff-ottelua.

KHL peruutti Kabanovin NHL-option kauden 2008–2009 aikana. Heinäkuussa 2009 hänet kaupattiin Spartakista Salavat Julajev Ufaan, joka kuitenkin kieltäytyi lisäämästä Kabanovin sopimukseen optiota NHL:ään siirtymisestä. Samana kesänä QMJHL-seura Moncton Wildcats varasi hänet seitsemäntenä pelaajana CHL:n varaustilaisuudessa. Kabanov lähti kuitenkin omasta tahdostaan QMJHL:ään vedoten IIHF:n antamaan oikeuteen siirtyä CHL:ään. Ufa ja Wildcats kiistelivät hänen pelaajaoikeuksistaan, jonka takia Kabanovilta jäi kymmenen ensimmäistä QMJHL-ottelua väliin. Lopulta IIHF päätti, että Kabanov siirtyy Monctoniin. Hänen seuravalintansa taustalla oli Kabanovin halu oppia Pohjois-Amerikkalaista pelityyliä, vaikka hän olisi tienannut KHL:ssä noin 360 000 Yhdysvaltain dollaria kaudella 2009–2010.

Kabanovista tuli ongelmapelaaja myös QMJHL:ssä. Hän pelasi yhden ottelun kevään 2010 pudotuspeleissä, kunnes kesken niiden Kabanov vaati Wildcatsilta luvan saada lähteä edustamaan Venäjää alle 18-vuotiaiden MM-kilpailuihin. Hän jätti joukkueen ja lähti turnaukseen, mutta ei pelannut siellä otteluakaan Venäjän poistettua Kabanovin joukkueesta kurinpidollisista syistä. Kabanov voitti QMJHL:ssä mestaruuden keväällä 2010.

Kabanovia pidettiin pitkään varmana ensimmäisen kierroksen varauksena NHL:n varaustilaisuudessa 2010, peräti top-5-varauksena, mutta jatkuvat ongelmat ja kurinpidolliset selkkaukset pudottivat hänen kurssiaan rankingeissa ja itse varaustilaisuudessa. Kabanov varattiin lopulta kolmannella kierroksella 65. pelaajana New York Islandersiin. Joukkueen harjoitusleirillä syksyllä 2010 hänet lähetettiin kotiin myöhästelyn takia. Kabanov palasi Wildcatsiin, josta hänet kaupattiin kahden ottelun jälkeen Lewiston MAINEiacsiin. Kabanov teki kaudella 2010–2011 QMJHL:n runkosarjassa 28 pistettä, mutta kevään 2011 pudotuspeleissä hän teki 15 ottelussa tehot 8+12=20, joilla Kabanov jakoi MAINEiacsin sisäisen pistepörssin voiton Michael Chaputin kanssa.

Heinäkuussa 2011 Kabanov solmi New York Islandersin kanssa kolmivuotisen tulokassopimuksen. Aiemmin tunnekuohuissaan hän vannoi, ettei enää koskaan pelaisi Venäjällä tai sen maajoukkueessa, liittyen aikaisempiin ongelmiin. Pian NHL-sopimuksensa jälkeen hän pyysi julkisesti anteeksi kotimaaltaan. Sports.ru-sivuston mukaan Kabanov sanoi:

> »Rakastan vieläkin maatani. Sanoin pahoja asioita aikaisemmin, mutta olin liian nuori ymmärtääkseni mitä sanoin, joten haluan pyytää anteeksi kaikilta venäläisiltä ja KHL-faneilta. En tiedä pelaisinko KHL:ssä, koska tavoitteeni on tehdä ura NHL:ssä, mutta jos jokin menee vikaan, olen aina valmis pelaamaan maajoukkueessa.» 
> 
> 

Islandersin harjoitusleirin jälkeen Kabanov palautettiin QMJHL:ään ja hän siirtyi Blainville-Boisbriand Armadan riveihin lokakuussa 2011. Ennen kuin Kabanov pelasi siellä otteluakaan, Islanders lainasi hänet 6. marraskuuta asti kestävällä sopimuksella Elitserien-seura Färjestads BK:hon. Päivää myöhemmin Färjestad-siirtonsa jälkeen Blainville-Boisbriand Armada kauppasi Kabanovin ja puolustaja Alexandre Gauthierin oikeudet Shawinigan Cataractesille vaihdossa puolustaja Nikita Kolesnikovsiin, maalivahti Storm Phaneufiin ja kuudennen kierroksen varausvuoroon kesällä 2012. Hän tulisi pelaamaan joukkueessa palattuaan Färjestadista. Kabanov ei lopulta siirtynyt ollenkaan joukkueeseen, vaan jatkoi pelejään Cataractesissa, jonka paras pistemies ja syöttäjä hän oli kevään 2012 pudotuspeleissä tehoilla 4+9=13. Joukkue voitti kauden päätteeksi QMJHL:n mestaruuden ja isännöi Memorial Cup -turnausta, jonka Cataractes voitti. 

Kaudeksi 2012–2013 Kabanov siirtyi New York Islandersin organisaatioon. Hänet pudotettiin harjoitusleirin päätteeksi Islandersin farmijoukkueeseen Bridgeport Sound Tigersiin, AHL:ään. Kabanov pelasi siellä koko kauden tehden 32 runkosarjaottelussa tehot 2+7=9. Kaudella 2013–2014 hän pelasi sekä Sound Tigersissa että ECHL-joukkue Stockton Thunderissa, kunnes Islanders lainasi hänet tammikuussa 2014 loppukaudeksi Ruotsin SHL-liigan MODO Hockeyn joukkueeseen. Heinäkuussa 2014 Islanders asetti Kabanovin siirtolistalle. Hän päätti jatkaa uraansa SHL:ssä tehtyään saman kuun lopulla vuoden mittaisen sopimuksen Skellefteå AIK:n kanssa. Pohjois-Amerikassa vietettyjen epäonnistuneiden vuosien jälkeen Kabanov kuului kaudella 2014–2015 joukkueen onnistujiin ja voitti Skellefteån sisäisen tehotilaston lukemalla +20. Hän voitti kauden päätteeksi SHL-hopeaa.

Syksyllä 2015 Kabanov haki try-outin kautta pelipaikkaa NHL-joukkue New York Rangersista, mutta hän jäi kuitenkin ilman sopimusta ja siirtyi lokakuussa loppukauden 2015–2016 kattavalla sopimuksella Salavat Julajev Ufan KHL-joukkueeseen, jonka kanssa Kabanovilla oli aiemmin sopimuskiista.

### Maajoukkueura

Kabanov pelasi alle 18-vuotiaiden MM-kilpailuissa vuonna 2009, jolloin hän voitti hopeaa. Kabanov oli tehoilla 4+7=11 Venäjän kolmanneksi paras pistemies Vladimir Tarasenkon ja Jevgeni Kuznetsovin jälkeen. Hän liittyi joukkueeseen myös vuonna 2010 kesken QMJHL:n pudotuspelien, mutta Venäjän päävalmentaja Mihail Vasiljev poisti Kabanovin kurinpidollisista syistä joukkueesta ja kertoi hänen tuoneen sinne sekaannusta. Tämän jälkeen Kabanovin välit maajoukkueeseen katkesivat toistaiseksi. 

Kabanov pelasi myös alle 18-vuotiaiden Ivan Hlinkan muistoturnauksessa vuosina 2008 ja 2009, joista molemmat turnaukset päättyivät hopeaan. Hän voitti vuoden 2009 turnauksessa myös Venäjän sisäisen piste- ja maalipörssin tehoilla 5+2=7, ja ylsi samaan myös vuotta aiemmin tehoilla 3+3=6, jolloin Kabanov jakoi kuitenkin sisäisen maalipörssin voiton Georgi Berdjukovin ja Vladimir Tarasenkon kanssa.

Kabanov valittiin myös alle 20-vuotiaiden MM-joukkueeseen vuonna 2010, mutta turnaus jäi häneltä väliin rannevamman takia. Tätä ennen Kabanov pelasi myös World U-17 Hockey Challengessa vuonna 2008, jolloin hän oli tehoilla 2+9=11 Venäjän paras pistemies, koko turnauksen paras syöttäjä sekä turnauksen jäähypörssin voittaja 28 minuutillaan. Kabanov pelasi myös alle 19-vuotiaiden World Junior A Challengessa vuonna 2008.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2008–2009 | Spartak Moskova | KHL | 6 | 0 | 0 | 0 | 2 | 4 | 0 | 0 | 0 | 0 | U18 | 7 | 4 | 7 | 11 | 18 |
| 2009–2010 | Moncton Wildcats | QMJHL | 22 | 10 | 13 | 23 | 34 | 1 | 0 | 0 | 0 | 2 |
| 2010–2011 | Moncton Wildcats | QMJHL | 2 | 0 | 0 | 0 | 6 | – | – | – | – | – |
|  | Lewiston MAINEiacs | QMJHL | 37 | 11 | 17 | 28 | 38 | 15 | 8 | 12 | 20 | 18 |
| 2011–2012 | Shawinigan Cataractes | QMJHL | 50 | 21 | 34 | 55 | 32 | 11 | 4 | 9 | 13 | 12 |
|  | Shawinigan Cataractes | M-Cup | – | – | – | – | – | 6 | 1 | 4 | 5 | 0 |
| 2012–2013 | Bridgeport Sound Tigers | AHL | 32 | 2 | 7 | 9 | 27 | – | – | – | – | – |
| 2013–2014 | Stockton Thunder | ECHL | 9 | 4 | 4 | 8 | 11 | – | – | – | – | – |
|  | Bridgeport Sound Tigers | AHL | 16 | 3 | 0 | 3 | 12 | – | – | – | – | – |
|  | MODO Hockey | SHL | 12 | 6 | 2 | 8 | 2 | 2 | 0 | 1 | 1 | 4 |
| 2014–2015 | Skellefteå AIK | SHL | 43 | 11 | 18 | 29 | 20 | 13 | 3 | 3 | 6 | 4 |
| 2015–2016 | Salavat Julajev Ufa | KHL | 8 | 0 | 0 | 0 | 14 | 1 | 0 | 0 | 0 | 0 |
| 2016–2017 | HK Neftehimik Nižnekamsk | KHL | 5 | 0 | 0 | 0 | 2 | – | – | – | – | – |
| 2017–2018 | Aalborg Pirates | Tanska | 42 | 19 | 14 | 33 | 71 | 17 | 4 | 8 | 12 | 10 |
| 2018–2019 | Krefeld Pinguine | DEL | 49 | 3 | 16 | 19 | 28 | – | – | – | – | – |
| 2019–2020 | Aalborg Pirates | Tanska | 47 | 12 | 22 | 34 | 51 | – | – | – | – | – |
| 3 kautta | yhteensä | KHL | 19 | 0 | 0 | 0 | 18 | 5 | 0 | 0 | 0 | 0 |
| 2 kautta | yhteensä | SHL | 55 | 17 | 20 | 37 | 22 | 13 | 3 | 4 | 7 | 4 |
| 2 kautta | yhteensä | AHL | 48 | 5 | 7 | 12 | 39 | – | – | – | – | – |

Lähteet
-------

* Kirill Kabanov The Internet Hockey Databasessa (englanniksi)
* Kirill Kabanov *Elite Prospects*. Everysport Media Group AB.  (englanniksi)

### Viitteet

1. ↑  Player Bio – Kirill Kabanov (englanniksi)
2. 1 2 3 4 5  Kirill Kabanov *Elite Prospects*. Everysport Media Group AB.  (englanniksi)
3. 1 2 3 4  Ongelmapelaaja pyysi anteeksi venäläisiltä *Iltalehti*.  7.7.2011. Alma Media Suomi Oy. Viitattu 8.7.2011.
4. 1 2 3  LeBrun, Pierre: The story on a young, brave Russian kid  16.11.2009. ESPN. Viitattu 8.7.2011. (englanniksi)
5. 1 2 3 4  Kohuttu huippulupaus mokasi taas – NHL-seura rankaisi *Ilta-Sanomat*.  14.9.2010. Sanoma Media Finland. Viitattu 8.7.2011. [vanhentunut linkki]
6. ↑  Westhead, Rick: North America or bust for top Russian player  16.12.2008. Toronto Star. Viitattu 8.7.2011. (englanniksi)
7. ↑  [backPid=955&cHash=5ed5451a15 IIHF approves disputed transfer]  9.10.2009. iihf.com. Viitattu 8.7.2011. (englanniksi)
8. ↑  Hodge, Neil: Russian forward cleared to play  20.1.2010. Saint John Telegraph-Journal. Viitattu 8.7.2011. (englanniksi)
9. 1 2  Kirill Kabanov The Internet Hockey Databasessa (englanniksi)
10. ↑  Islanders Agree to Terms on Entry Level Contract with Kabanov  1.7.2011. New York Islanders. Viitattu 8.7.2011. (englanniksi)
11. ↑  Islanders Announce 23-man Roster for 2011–12 season  5.10.2011. New York Islanders. Viitattu 14.10.2011. (englanniksi)
12. ↑  Pettersson, Robert: FBK snappar upp Kabanov *Hockeysverige.se*.  13.10.2011. NewsMe. Viitattu 14.10.2011. (ruotsiksi)
13. ↑  Kalitzki, jörgen: Kabanov spelar nästa vecka  14.10.2011. Färjestads BK. Viitattu 14.10.2011. (ruotsiksi)
14. ↑  Besner, Audrey: Transaction between the Cataractes and the Armada  14.10.2011. QMJHL Network.  Arkistoitu 15.10.2011. Viitattu 15.10.2011. (englanniksi)
15. ↑  Hedlund, Johan: Bekräftat: Kabanov stannar i Nordamerika  15.10.2011. Värmlands Folkblad.  Arkistoitu 1.4.2012. Viitattu 11.11.2011. (ruotsiksi)
16. ↑  Islanders Assign 21 Players  14.9.2012. New York Islanders. Viitattu 2.12.2012. (englanniksi)
17. ↑  Ruotsalaisseura vahvistuu NHL-lupauksella  18.1.2014. SuomiKiekko. Viitattu 7.9.2014.
18. ↑  July Transactions  1.7.2014. New York Islanders. Viitattu 7.9.2014. (englanniksi)
19. ↑  Pettersson, Robert: Kabanov återvänder till Sverige och SHL *Hockeysverige.se*.  30.7.2014. NewsMe. Viitattu 7.9.2014. (ruotsiksi)
20. ↑  Lindgren, Tobias: Kirill Kabanov ansluter  30.7.2014. Skellefteå AIK Hockey. Viitattu 7.9.2014. (ruotsiksi)
21. ↑  Rajamäki, Toni: CHL:n pudotuspelit alkavat – Tällaisia ovat suomalaisten haastajat  7.7.2011. Faneille.com. Viitattu 5.5.2015.
22. ↑  Juonikas venäläishyökkääjä yrittää toistamiseen murtautua NHL:ään  18.9.2015. SuomiKiekko. Viitattu 5.12.2015.
23. ↑  Venäläishyökkääjä ei saanut pestiä NHL:stä – sopimukseen KHL-seuran kanssa  24.10.2015. SuomiKiekko. Viitattu 5.12.2015.
24. ↑  Russian prospect Kabanov at the centre of controversy  9.4.2009. The Sports Network. Viitattu 8.7.2011. (englanniksi)
25. ↑  Ivan Hlinka Tournament – Russianprospects.com Russian Prospects.com. Viitattu 5.5.2015. (englanniksi)
26. ↑  RussianProspects Tournament Coverage: 2009 U18 Ivan Hlinka Memorial Tournament (Czech, Republic) (08/12/2008-08/15/2008) Russian Prospects.com. Viitattu 5.5.2015. (englanniksi)
27. ↑  Sekeres, Matthew: Russia facing tall order in Group B  28.12.2009. The Globe and Mail. Viitattu 8.7.2011. (englanniksi)